VERSMONDÓ VERSENY

a 10-12. évfolyam számára



 Kiss Judit Ágnes:

 Jónás Tamás: Kamaszvers hétfő reggel

 Végképp másnak

**időpont:** 2019. október 24., 15:00

**helyszín:** könyvtár

**jelentkezés:** magyartanárodnál 2019. október 21-ig

**A versenyen való részvétel feltétele: egy kötelező választása a felajánlott két vers közül, és egy magyar költő szabadon választott verse.**

**Kellemes felkészülést kívánunk!**

**JÓNÁS TAMÁS: Végképp másnak**

Ez is a tél. Mutatom. Lehet hó az utakon.

Fekete utcák. Varjak. Csendek. Lehetnek.

Itt-ott füst. Vagy berregés. Mozgás. Kevés.

Nehéz kabátok. Néha bátran, lobogó

hajjal átszaladhat egy-egy szerelmes nő

a tájban. Gyerekek, ritkán. Bennük nyár van.

Suttog az idő a változással. Süket és néma.

Szétfolyt tejföl az ég maszatja. Állsz alatta.

Egymásnak dőlnek házak, ifjak. A vének isznak.

Falu lesz minden város újra. Fázik a srácok ujja.

Szemek és szívek gombnyi lángja itt-ott.

Éjszaka ébrednek a vágyak. Szűk kis ágyak.

Pislog az éjszaka nyugalma. A kozmosz alja átfagy,

fekete ujja a Földet túrja. Titkot babrál tavaszig.

Ilyen a tél. Sokat remél. Van, hogy fehér.

Sok a gazdag, több a szegény, aki örül, ha már havazik.

 **KISS JUDIT ÁGNES: Kamaszvers hétfő reggel**

Megint egy füstölő metrószerelvény,

megint gyalog, hiába nem szeretném,

hogy újra zsúfolt hétköznap legyen –

megint tömeg, és megint menni kell.

Vigasztalásod, szerencsétlen, mi lesz?

Táskazsebből egy szétnyomódott Snickers,

ami aztán a fogadba ragad.

És ekkor jön el az a pillanat,

 hogy kiszállj, s mint egy 3D-s mozit,

 úgy nézd az egészet. Ez ellazít,

 s a mobilodon, ha ez nem elég,

 keresel hozzáillő filmzenét,

 hogy kívülállónak hihesd magad,

 és elfelejtsd a rohadt igazat:

 mindaz, amit az életednek hívtál,

 csak vizelés előtt beakadt cipzár.